cyanic-selkie/wikianc huggingface dataset:
Kiropraktiikka
Kiropraktinen hoito
Selkäkipua hoidettaessa selkärangan fasettinivelten niin sanottuja fasettilukkoja avataan sopivilla manipulaatiotekniikoilla. Lopputuloksena on fasettinivelten nivelpintojen erkaantuminen toisistaan. Ennen ja jälkeen käsittelyn suoritettujen magneettikuvausten avulla on havaittu, että miespotilaiden nivelpinnat etääntyvät toisistaan keskimäärin yhden millimetrin ja naispotilaiden puoli millimetriä. Hoidon yhteydessä mahdollisesti kuuluva napsahdus korreloi suurempaan etääntymiseen.
Hoitoaiheet
Pohjois-Amerikassa, Euroopassa ja Australiassa tehtyjen tutkimusten mukaan noin 80 % kiropraktiikasta pyrkii hoitamaan tuki- ja liikuntaelinperäistä kipua, erityisesti alaselän kiputiloja. 10 % tehdään päänsäryn ja loput 10 % erilaisten selkäydinvammojen aiheuttamien tai pahentamien sairauksien vuoksi. Vuonna 2004 General Chiropractic Councilin teettämän kyselytutkimuksen perusteella brittiläisistä kiropraktikoista 97,42 % uskoi kiropraktiikan auttavan selkäkipuihin, 97,19 % niska- ja käsikipuihin, 97,19 % jalka- ja alaselkäkipuihin, 96,72 % iskiakseen, 96,6 % jännityspäänsärkyyn, 95,08 % nivelongelmiin, 90,86 % migreeniin, 90,39 % urheiluvammoihin, 63,46 % kuukautiskipuihin, 63,11 % koliikkiin, 53,98 % ruuansulatusongelmiin, 26,58 % muihin sairauksiin (vastausten joukossa oli muun muassa kasvukivut, epilepsia, jännetupintulehdus, lasten neurologiset ongelmat, skolioosi, tinnitus, fibromyalgia, masennus, korkea verenpaine, Parkinsonin tauti, aivohalvaus ja vuoteenkastelu) ja 40,52 % kaikkiin edellä mainittuihin. Suomen kiropraktikkoliiton mukaan kiropraktiikalla voidaan hoitaa tehokkaasti monenlaisia vaivoja, kuten selkä- ja niskakipua, huimausta, migreeniä, käsi- ja jalkavaivoja sekä puutumisen oireita.
ATR
ATR on italialais-ranskalainen syöttöliikennelentokoneita valmistava yhteenliittymä.
ATR on Euroopan alueellisten lentoyhtiöiden liiton jäsen ja edustettuna tämän johtokunnassa. 2020-luvulla ATR-koneilla on tehty koelentoja, joiden tavoitteena on saada koneille hyväksyntä, joka mahdollistaisi lennot pelkästään uusiutuvilla lentopolttoaineilla (Sustainable Aviation Fuel, SAF).Nykyisten määräysten mukaan on käytettävä seosta, jonka SAF-pitoisuus saa olla korkeintaan 50 prosenttia. Koelennot johtivat ATR Evo- ohjelman aloitukseen.
Arabianmeri
Kauppareitit ovat kulkeneet Arabianmeren poikki muinaisista ajoista asti, ja niitä pitkin on kulkenut tavaraa ja vaikutteita Lähi-idästä Itä-Afrikkaan. Perinteisesti purjehtijat ovat käyttäneet monsuunituulia hyväkseen. Suezin kanavan valmistumisen jälkeen Arabianmeri on osa kauppareittiä Euroopasta Välimeren kautta Intiaan.
Iain Duncan Smith
Hänet tunnetaan euroskeptikkona eli EU:n vastustajana ja hän vastusti John Majorin hallituksen 1992–1997 euromyönteistä linjaa ja liittyi ensimmäisellä parlamenttikaudellaan konservatiivipuolueen "Maastricht-kapinallisiin." Hän jäikin takapenkkiläiseksi, kunnes William Hague otti hänet varjohallitukseensa 1997, jossa hän vastasi sosiaaliturvasta ja myöhemmin puolustuksesta. Hague erosi 2001 työväenpuolueen voitettua vaalit ja Duncan Smith lähti puolueen johtajakisaan. Viimeisellä kierroksella häntä oli vastassa Kenneth Clarke, joka tuki vahvasti Euroopan unionia. Duncan Smithia pidettiin aluksi ulkopuolisena, mutta Margaret Thatcher oli hänen epävirallinen tukijansa.
Kiinan muinaishistoria
Kiinan paleoliittinen kausi: kivikauden metsästäjät
Jo varhain, viimeistään 500 000 vuotta sitten, nykyihmisen edeltäjä Homo erectus saapui Kiinaan. Kiinaankin levisi nykyihmisen tuoma niin sanottu sälekulttuuri 70 000-45 000 eaa. Jääkauden lopulla oletetaan Kiinassa asuneen mongolidien edeltäjiä. Pohjois-Kiinassa vallitsi 29 500–23 800 radiohiilivuotta sitten myöhäispaleoliittinen Shuidonggonin kulttuuri, jonka alue lienee autioitunut jääkauden kylmimmäksi ajaksi. Siihen liittyi litteitä kiviesineitä. . Noin 20 000 eaa. oli Xiachuanin kulttuuri Shanxin provinssissa. Tähän liittyi mikroteriä. .
Kiinan neoliittinen kausi: varhaiset viljelykylät
Maanviljely saapui Kiinaan ehkä noin 7500 eaa. liittyen vaikeasti ajoitettavaan Pentoushanin kulttuuriin. Noin 5000 eaa. alkoi kehittyä Keltaisen joen laaksossa Yangshaon kulttuuri, johon liittyi karjanhoitoa, maanviljelyä ja luultavasti viljan varastointiakin. Tällöin rakennettiin noin 300 asukkaan linnoitettuja kyliä, muun muassa Banpo. Yhteiskunta oli melko tasa-arvoinen. Noin 3000–2600 eaa. alkoi Dawenkoun kulttuurin keski- ja myöhäisvaiheiden hautalahjoissa näkyä varallisuuseroja, jotka kertovat eri yhteiskuntaluokkien muotoutumisesta. Näihin aikoihin sijoittuu Longshanin kulttuuri 3000–2000, jolloin syntyivät linnoitetut asutuskeskukset, muun muassa Taosi.
Neoliittisen ajan jälkeen tuli kalkoliittinen kuparikausi ja pronssikausi noin 2000 eaa.
Japanilaiset kielet
Japanilaisia kieliä on joskus yritetty mahduttaa myös altailaisiin tai uralilaisaltailaisiin kieliin, mutta suurin osa tutkijoista on sitä mieltä, etteivät altailaiset kielet ole sukua japanilaisille kielille. Myös altailaisten kielten keskinäisestä sukulaisuudesta on esitetty epäilyjä.
Saralammi (eteläinen)
Maantietoa
Lammen pinta-ala on 1,5 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 550 metriä.
Jääkiekko talviolympialaisissa 2014
Karsinnat
Tapahtumassa kilpaili yhteensä kahdeksan joukkuetta, joista viisi valikoitui mukaan jääkiekon naisten maailmanrankingin ja kaksi olympiakarsintaturnauksen perusteella. Isäntämaana Venäjä sai automaattisesti kilpailupaikan.
Limbaži
Limbaži (, liiviksi Lämmist nīn, ) on kaupunki ja kuntakeskus pohjoisessa Latviassa, 90 kilometriä Latvian pääkaupungista Riiasta pohjoiseen. Kaupungin asukasluku oli vuoden 2012 alussa 8 290, ja koko Limbažin kunnan (Limbažu novads) 19 211. Vuoden 1385 paikkeilla kaupunki oli Riian jälkeen Latvian toiseksi suurin.
Yhdysvaltain elokuva-akatemia
Yhdysvaltain elokuva-akatemia (, lyh. AMPAS) on elokuva-alan järjestö, joka tunnetaan muun muassa sen vuosittain jakamista Oscar-palkinnoista. Oscarit ovat elokuva-alan arvostetuimpien palkintojen joukossa. Palkintojen saajat äänestetään akatemian jäsenten kesken. Vuonna 2020 jäseniä oli yli 8 000. Järjestö perustettiin 11. toukokuuta 1927 Kaliforniassa.
Kariste järv
Kariste järv (myös Vana-Kariste, Suur Kariste järv, Väike Kariste järv) on Virossa Viljandimaalla Mulgin kunnassa sijaitseva järvi.
Luettelo etnisistä ryhmistä
Siirry kirjaimeen → A B C D E F G H I J K L M N O P Q R S T U V W X Y Z
OnePlus
OnePlus (, lyh. 1+) on kiinalainen viihde-elektroniikkavalmistaja. Se valmistaa älypuhelimia, puettavia tietokoneita ja televisioita. Lisäksi se on kehittänyt älypuhelimissaan käytettävän OxygenOS-käyttöliittymän (Kiinassa HydrogenOS) ja tehnyt älypuhelimilleen lisälaitteita, kuten kuulokkeita. OnePlussan perustivat 16. joulukuuta 2013 Carl Pei ja Pete Lau, joka toimii yhä yhtiön toimitusjohtajana. Yhtiön päämaja sijaitsee Shenzhenissä.
The Games Factory
The Games Factory (lyhyemmin TGF) on Clickteamin vuonna 1996 kehittämä pelinteko-ohjelma. Clickteamin kanssa on yhteistyössä ollut Europress Software. TGF:llä on multimediaominaisuuksia - sillä voi tehdä tietokoneohjelmia ja pelejä.
Gideons International
Gideons International toimii yhteistyössä protestanttisten ja evankelikaalisten kirkkokuntien kanssa. Järjestön jäsenet uskovat, että Raamattu on Jumalan sanaa ja erehtymätön.
Gideonien tunnus on ruukku, jossa on soihtu. Tämä kuten järjestön nimikin tulee Vanhan testamentin sotapäällikkö Gideonista. Hän voitti vihollisen yöllisellä yllätyksellä: vihollisen leiri saarrettiin ja yhtä aikaa soitettiin torvea, otettiin soihtu ruukusta, rikottiin ruukku ja huudettiin: "Herran ja Gideonin miekka" (Tuom. 7). Näin Gideon voitti midianilaiset.
Kibologia
Kibologia on parodia uskonnosta, jonka pilkan kohteena on ennen kaikkea skientologia. Kibologian perustivat James Parry ja hänen ystävänsä suunnilleen vuonna 1989. Se levisi ennen kaikkea internetin keskusteluryhmien (usenet) kautta.
Krishna-liike
Bhaktivedanta Swami (Srila Prabhupada)
Bhaktivedanta Swami jätti maailman vuonna 1977. Siihen mennessä hänen saavutuksiaan olivat: hän kiersi maailman 12 kertaa Krishna-tietoisuutta saarnatessaan, ja hän antoi henkisen vihkimyksen yli 5000 seuraajalleen.
Vaishnavismi
Vaishnavismi on teistinen perinne, jota voidaan kutsua polymorfiseksi monoteismiksi, eli teologiaksi, joka tunnustaa yhden ja jakamattoman jumaluuden, joka ilmenee eri muodoissa. Puranoiksi kutsutuissa Veda-kirjoissa kuvaillaan Vishnun eri avataroja. Kuuluisimmat näistä ovat Rama ja Krishna.
Temppelielämä
Kello 7.45 on luento Srimad-bhagavatamista, jonka pitää joku temppeliyhteisön vanhempi jäsen. Luennon jälkeen on aamiainen, jonka jälkeen bhaktat omistautuvat päivän palveluksiin, joihin tavallisesti kuuluvat saarnaustyö, kirjojen julkaiseminen tai jakaminen, sankirtana (Hare Krishna -mantran laulaminen julkisesti), ruoan valmistaminen, pyhitetyn ruoan jakaminen ja muut temppelin ylläpitämiseen liittyvät tehtävät.
Mika Kojonkoski
Kojonkosken oma mäkihyppyura oli vaatimaton, mutta hän on menestynyt valmentajana. Hän kiersi mäkihypyn maailmancupia kausina 1984–1987. Paras maailmancupin kokonaissijoitus oli 50:s kaudella 1985–1986 ja paras osakilpailusijoitus yhdeksäs Chamonix'ssa joulukuussa 1985. Kojonkoski keräsi kolmen kauden aikana maailmancupin pisteitä yhteensä 15. Vuonna 1990 hän voitti joukkuekilpailun Suomen mestaruuden Puijon Hiihtoseuran joukkueessa. Kojonkoskella oli iso rooli mäkihypyn maailmancupin kisojen aloittamiseen Puijolla jälleen 1990-luvun puolivälissä. Juniori-ikäisenä hän oli myös aktiivinen kilpapurjehtija.
Saamen silta
Saamen silta on Tenojoen ylittävä maantiesilta, joka yhdistää Utsjoen kuntakeskuksen Suomessa ja Tenon kuntaan kuuluvan Roavvegieddin Norjassa. Sillan pituus on 300 metriä ja jänneväli on 155 metriä. Silta avattiin vuonna 1993. Siltaan päättyy Helsingistä alkava valtatie 4. E75 kulkee sillan yli ja jatkuu edelleen Norjan puolelle Vuoreijaan.
Krieg-merirosvot
Muita jäseniä
Alla muutama One Piece Blue Data kirjassa luetelluista Krieg-merirosvoista jotka nimettiin:
Krieg-merirosvojen voima
Don Kriegillä itsellään on useita aseita piilossa haarniskassaan. Hän käyttää miehistönsä kurissa pitämiseen pelkoa hyväkseen, ja tappaa joskus omia miehistönsä jäseniä jos he ovat tottelemattomia. Gin arvostaa kovasti Don Kriegiä ja Krieg on myös tajunnut, että ilman miehistöään hänen matkansa jäisi lyhyeen.
Myllytullin voimalaitos
thumb|Voimalan tulipalossa vaurioituneet rakennukset. Myllytullin voimalaitos eli Lasaretinväylän sähkövoimalaitos on Oulun Myllytullin kaupunginosassa Lasaretinväylässä sijaitseva käytöstä poistettu vesi- ja höyryvoimalaitos sekä kaukolämmön varalaitos. Voimalaitoksen vanhin osa vaurioitui pahoin tulipalossa kesällä 2006. Rakennuksen vanhimmat osat ovat valmistuneet vuonna 1903, ja sen suunnitteli sittemmin myös lääninarkkitehtina toiminut Victor Joachim Sucksdorff.
Paul Newman
Viimeiset vuodet
thumb|180px|Paul Newman vuonna 2007. Ohjaaja Robert Benton houkutteli Newmanin esittämään ikääntyvää ja kyynistä etsivää elokuvaan Twilight. Elokuvaa seurasi jälleen aktiivisempi kausi, ja Newman näytteli romanttisessa draamassa Viesti mereltä ja rikoskomediassa Kavala keikka. Newman palasi isompiin rooleihin Sam Mendesin mafiaelokuvassa Matkalla Perditioniin (2002), jossa hän oli epätyypillisesti raaka mafiajohtaja. Hän sai roolistaan uransa ensimmäisen parhaan miessivuosan Oscar-ehdokkuuden.
Autourheilu
Ajaja ja autonomistaja Carl Haas perusti Newmanin kanssa 1983 yhteisen CART-tallin, Newman/Haas Racingin. He onnistuivat houkuttelemaan talliinsa tunnettuja ajajia ja suuria sponsoreita, kuten Texacon ja McDonald’sin. Tallin ajajiin kuuluivat muun muassa entiset Formula 1 -mestarit Nigel Mansell ja Mario Andretti. Talli lopetti kuitenkin toimintansa joulukuussa 2011. Se voitti historiansa aikana 107 osakilpailua ja kahdeksan ajajien mestaruutta.
Myllytullin voimalaitos
Voimalaitosta on vandalisoitu ja sotkettu tulipalon jälkeen. Vaikka alue on sortumavaaran takia aidattu ja näin ollen ihmisiltä suljettu, ovat laitoksen seinät nykyään lähes täysin graffiteilla peitetyt.
Pius IX
Pius IX, alkuperäiseltä nimeltään Giovanni Maria Mastai-Ferretti, (13. toukokuuta 1792 – 7. helmikuuta 1878) oli katolisen kirkon johtaja eli paavi 16. kesäkuuta 1846 – 7. helmikuuta 1878. Pius IX:n virkakausi paavina on ollut – mikäli Pyhän Pietarin kiisteltyä paaviutta ei oteta huomioon – toistaiseksi pisin eli 31 vuotta.
Kardinaalista paaviksi
thumb|200px|Kuva Pius IX:stä. Pius IX oli ensimmäinen kansainvälisesti tunnettu paavi, ja hänen kuvansa olikin yleinen aihe katolilaisten seinillä riippuvissa kuvissa. thumb|200px|Pius IX:n maalaus. Vuonna 1839 Mastai-Ferrettistä tuli kardinaali. Hänellä oli liberaalin maine, sillä hän tuki Kirkkovaltion hallinnollisia uudistuksia ja Italian kansallismielistä liikehdintää. Vuoden 1846 konklaavi jakaantui kahtia: konservatiiveihin ja liberaaleihin. Mastai-Ferretti oli toinen liberaalien pääehdokkaista. Konklaavi valitsi seuraajaa erittäin konservatiivisena ja taantumuksellisena tunnetulle paavi Gregorius XVI:lle, ja nyt useat kardinaalit toivoivat uudenlaista paavia. He päätyivät valitsemaan Mastai-Ferrettin paaviksi jo neljännellä äänestyskierroksella, mikä teki vuoden 1846 konklaavista suhteellisen lyhyen verrattuna useisiin muihin paavin valitseviin kokouksiin.
Vatikaanin ensimmäinen kirkolliskokous
Julistusta vastustava vähemmistö oli toivonut, että asiakirjaan olisi lisätty lieventävä huomautus, jonka mukaan paavin oppi perustuisi kirkon traditioon. Pius IX:n vaatimuksesta tällaista huomautusta ei lisätty, vaan julistukseen lisättiin seuraava teksti: ”Rooman paavin määritelmät ovat muuttamattomia oman itsensä perusteella, eikä siis kirkon myöntymyksen perusteella”.
Konflikti Italian valtion kanssa
Kirkkovaltion tuhon jälkeen paavi ei enää ollut maallinen johtaja, tosin Italian parlamentti sääti paavia koskevan erityislain, jonka mukaan hänen persoonansa oli koskematon ja hän sai käyttää Vatikaania ja eräitä muita alueitaan veloituksetta. Lisäksi paavin sallittiin pitää yllä diplomaattisuhteita sekä hänelle maksettiin vuotuinen korvaus Kirkkovaltiolta riistetyistä alueista. Paavi kieltäytyi tarjouksesta ja vaati häneltä otettuja alueita takaisin. Paavi julisti nyt olevansa Vatikaanin vanki, eikä enää poistunut sen alueelta. Paavi myös kielsi katolilaisia osallistumasta enää Italian poliittiseen toimintaan ja samalla julisti Italian uudet vallanpitäjät – joita hän piti vallananastajina – kirkonkiroukseen eli pannaan.
Siri (Apple)
Siri on Applen henkilökohtainen puhetunnistukseen perustuva virtuaaliavustaja. Se osaa esimerkiksi kirjoittaa viestejä ja kalenterimerkintöjä ääniohjatusti, hakea tietoa Internetistä, avata sovelluksia ja muuttaa laitteen asetuksia. Applen Kartat on integroitu Siriin, joten navigointisovelluksen ääniohjaus perustuu Sirin puhemoottoriin.
Claude Lévi-Strauss
Elämän ehtoo
Lähestyessään sadan vuoden ikää Claude Lévi-Strauss otti entistä enemmän etäisyyttä aikalaisiinsa. Kun hän vuoden 2005 alkupuolella esiintyi julkisesti, kyse oli hyvin harvinaisesta ilmestymisestä Ranskan televisioon:
Manketti
thumb|none|200px|Manketin hedelmiä eli pähkinöitä.
Painonnoston Suomen-mestaruuskilpailut 2009
Naiset
Lähde
EP-levy
EP-levy (lyhenne sanoista Extended Play) on musiikkiäänite, joka on pidempi kuin single, mutta liian lyhyt käydäkseen albumista. EP sisältää yleensä 4–6 ääniraitaa, joiden yhteispituus on tavallisesti 15–30 minuuttia.
Pieni-Manalainen
Maantietoa
Järven pinta-ala on 3,6 hehtaaria, se on 450 metriä pitkä ja 150 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,0 kilometriä.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Arpaisenpuron valuma-alueeseen (35.474) se kuuluu. Järven vedenpinnan korkeus on 201,5 metriä mpy.
Sultan ibn Salman Al Sa’ud
Prinssi Sultan ibn Salman ibn Abdilaziz Al Sa’ud (27. kesäkuuta 1956 Riad, Saudi-Arabia) on Saudi-Arabian kuninkaallisten ilmavoimien eversti ja entinen astronautti. Hän oli ensimmäinen arabi, ensimmäinen muslimi ja ensimmäinen kuninkaallinen, joka on lentänyt avaruudessa. Prinssi Sultan on kuningas Abdullahin veljenpoika. Hänen isänsä on Saudi-Arabian nykyinen kuningas Salman bin Abdul-Aziz Al Saud. Hän opiskeli valtiotiedettä Syracusen yliopistossa. Hän on eversti (evp) ja omaa myös siviililentolupakirjoja. Hän lensi STS-51-G-lennolla 17.6.–24.7.1985, joka vei avaruuteen Arabsat-tietoliikennesatelliitin. Nykyisin hän on avaruuskomission johtaja, joka on ministeritasoinen virka.
Etelä-Intia
Maantiede
thumb|200px|Deccanin ylänkö.
Alueeseen kuuluu kaksi vuoristoa Länsi-Ghatit ja Itä-Ghatit sekä niiden välinen Deccanin ylänkö. Suuret joet laskevat Bengalinlahteen: Godavari, Mahanadi, Krishna, ja Kaveri. Länsi-Ghateilla on useita pienempiä jokia, joita käytetään vesivoiman tuotantoon.
Fernanda Negri-Pouget
Negri-Pougetin parhaimpina elokuvina on mainittu Augusto Geninan vuonna 1917 ohjaamat Lucciola ja Maschiaccio. Hänen viimeiseksi työkseen jäi Torello Rollin La gola del lupo vuonna 1923. Lucio D’Ambran mukaan Negri-Pouget oli näyttelijänä eloisa ja vältti tyypillisia diivan eleitä.
Marianna Kurki
Oikeudenkäynti
Mariannan oikeudenkäyntiin osallistuivat Heidi, Lari, Sergei sekä Helena Kuula ja Sebastian Vuorela. Elias saapui oikeussaliin humaltuneena, minkä vuoksi tuomari epäsi häneltä todistusoikeuden. Mariannan äiti Raakel saapui yllättäen oikeussaliin ja halusi pitää puheenvuoron tytärtään vastaan, mutta tuomari kielsi tämän. Marianna todettiin alentuneesti syyntakeiseksi välttäen vankilatuomion, ja joutui pakkohoitoon.
Saint-Cast-le-Guildo
Saint-Cast-le-Guildo (bretoniksi Sant-Kast-ar-Gwildoù) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla noin 30 kilometriä Dinanin kaupungista luoteeseen.
Stuart Price
Albumit
Jacques Lu Cont
Kangasala SK
right|frame|Seuran logo Kangasala SK on vuonna 1993 perustettu kangasalalainen suunnistusseura.
Novena (rukous)
Novena (lat. novem, yhdeksän) merkitsee yhdeksänpäiväistä, pääasiassa katolilaista kristillistä rukousta. Novenarukoukset eivät kuulu kirkon viralliseen liturgiaan, mutta ne voivat olla valmistautumista johonkin kirkolliseen juhlapäivään, tai esimerkiksi jonkin rukouspyynnön puolesta rukoilemista. Novenarukouksista tunnetuin on helluntainovena helatorstain ja helluntain välillä Apostolien tekojen 1:12–14 esimerkin mukaisesti.
Jumalan laupeuden novena alkaa pitkäperjantaina ja päättyy Jumalan laupeuden sunnuntain aattona. Pyhän Ursula Ledóchowskan kunniaksi on suomeksi novenarukous, johon on koottu hänen kirjoituksiaan päivittäisiksi lyhyiksi hartausteksteiksi. Marian, solmujen avaajan novenarukouksia on useita ja kaksi niistä on käännetty myös suomeksi.
Jaafetilaiset
thumb|Guntherus Zinerin kartta vuodelta 1472, jossa Afrikka esitetään Haamin, Aasia Seemin ja Eurooppa Jaafetin jälkeläisten kotimaana Jaafetilaiset ovat Raamatun mukaan kansojen joukko, jotka periytyvät Jafetista. Tämän tulkinan mukaan eurooppalaiset ovat jaafetilaisia, kun seemiläisiä ovat Lähi-idän kansat, ja haamilaisia ovat lähinnä Afrikan mustat kansat.
Mayovuorenkukastaja
Mayovuorenkukastaja (Dicaeum proprium) on kukastajien heimoon kuuluva varpuslintu.
Levinneisyys
Mayovuorenkukastajaa tavataan kotoperäisenä Mindanaolla, Filippiineillä. Lajia pidettiin harvinaisempana, mutta 2010-luvulla tehtyjen tutkimusten perusteella sitä on melko yleisenä erityisesti Mount Kitanglad- ja Mount Apo -vuorten rinteillä. Sen kannankehitys on laskeva, mutta laji on luokiteltu elinvoimaiseksi.
Pat Buchanan
Varhaiset vuodet
Pat Buchanan syntyi yhdeksänlapsiseen katoliseen perheeseen Washington DC:ssä. Hänet kastettiin Patrick Joseph Buchananiksi. Hän opiskeli nuorena katolisissa kouluissa ja valmistui vuonna 1961 Georgetownin yliopistosta pääaineinaan englanti ja filosofia. Vuonna 1962 hän sai maisterintutkinnon journalismista Columbian yliopistosta. Buchanan oli varhainen Richard Nixonin poliittisen paluun tukija ja alkoi vuonna 1966 työskennellä Nixonin kampanjassa, pääasiassa vastustajien tutkijana. Kun Nixonista tuli presidentti vuonna 1969, Buchanan työskenteli Valkoisessa talossa avustajana ja Nixonin ja varapresidentti Spiro Agnewin puheenkirjoittajana.
Pyrkiminen presidentiksi
Vuonna 1996 Buchanan taas pyrki saamaan republikaanien esivaaleissa nimityksen presidenttiehdokkaaksi. Tällä kertaa hän perusti kampanjansa vapaakauppa-alue NAFTAn vastustamiselle. Vastaehdokas Bob Dole voitti lopulta ehdokkuuden, mutta Buchananin menestys oli taas vahva ja hän sai kokonaisuudessaan 21 prosenttia esivaaleissa annetuista äänistä.
Moerewa
Moerewa on kaupunki Uuden-Seelannin Pohjoissaaren pohjoisosassa. Sen asukasluku on 1 533. Yli 80 % kaupungin asukkaista on maoreja.
Pepe (jalkapalloilija, 1983)
Maajoukkueura
Vuoden 2008 EM-kilpailuissa hän teki ensimmäisen maalinsa maajoukkueessa 7. kesäkuuta 2008 lohkovaiheenottelussa Turkkia vastaan, kun hän laittoi pallon verkkoon komean kuljetuksen päätteeksi. Portugali eteni lopulta puolivälieriin saakka, jossa se putosi Saksalle.
Sulttaanikukastaja
Sulttaanikukastaja (Dicaeum melanoxanthum) on kukastajien heimoon kuuluva varpuslintu.
Lapuan patruunatehtaan räjähdys
Onnettomuuden tutkinta
Tutkijalautakunta kiinnitti huomiota myös siihen, että tehtaan työläisten saama turvallisuusopastus oli ollut epätäsmällistä ja suullista ja että tehtaan johdolla oli asiantuntemusta lähinnä konetekniikasta, ei räjähdysaineista. Räjähtäneessä koneessa käytetty ruuti oli ollut herkempää laatua kuin tehtaalla oli aiemmin totuttu käsittelemään. Puolustusministeriön alaisena laitoksena patruunatehdas oli myös toiminut räjähdysaineita yleensä koskevan lainsäädännön ulkopuolella.
Lechfeldin taistelu
Lechfeldin taistelu käytiin vuonna 955 Saksan kuningas Otto I:n johtamien saksalaisten joukkojen ja unkarilaisten eli madjaarien välillä vuonna 955. Tapahtumien tarkemmasta kulusta on muutamia toisistaan poikkeavia tarinoita, mutta taistelun lopputulos oli joka tapauksessa ratkaiseva voitto Otto I:lle, joka kruunattiin myöhemmin Pyhän saksalais-roomalaisen valtakunnan keisariksi.
Taistelu
Madjaarien piirittäessä Augsburgia Otto I oli koonnut joukkonsa Ulmissa ja hän marssi madjaarien hävittämien maiden halki Augsburgin länsipuolelle. Otto I:n joukkoihin kuului 8 000 sotilasta ja heistä noin 1 000 raskaan ratsuväen sotilaita. Augsburgia puolusti noin 1 500 miestä, minkä lisäksi 3 0000 baijerilaista ja böömiläistä sotilasta valvoi jokien ylityspaikkoja linnoituksissa taistelukentän ulkopuolella. Madjaareilla oli noin 10 000 tai enintään 20 000 ratsumiestä ja 5 000 jalkaväen sotilasta. Madjaarien tajuttua Oton saapumisen he hylkäsivät kaupungin piirityksen ja hyökkäsivät apujoukkoa vastaan. Oton joukot olivat ottaneet asemat metsästä, joka ehkä suojasi heitä madjaariratsumiesten nuolilta. Se kuitenkin ehkä myös haittasi näkyvyyttä ja osa madjaareista livahti huomaamatta joukkojen taakse. Madjaarit surmasivat saksalaisten kuormastoa vartioineet böömiläiset ja iskivät Oton joukkoja vastaan näiden takaa. Kuninkaan vävy Conrad johti vastahyökkäystä, joka pelasti saksalaiset tuholta.
Suur-Apja järv
Maantietoa
Järvi sijaitsee Koobasaaren kylän harjujakson kaakkoispuolella ja Koobasaaren raban luoteispuolella. Järven pinta-ala on 41 hehtaaria ja se on 1,1 kilometriä pitkä ja 600 metriä leveä. Järveen laskee kaksi lyhyttä metsäojaa. Sen laskuoja on Hargla oja, joka laskee Väiku-Apja järven läpi ja yhtyy kahdeksan kilometrin päässä Harglan eteläpuolella Mustjõgeen. Järven valuma-alueen laajuus on 4,5 neliökilometriä. Järvi on luodattu ja sen keskisyvyys on 2 metriä ja suurin syvyys 4,9 metriä. Järven laskennalliseksi tilavuudeksi voidaan määrittää 0,00083 kuutiokilometriä eli 0,83 miljoonaa kuutiometriä. Aution järven rantaviivan pituus on 2,8 kilometriä ja sen rannat ovat metsämaata. Järven kaakkoispuolella kulkee Haglan ja Lüllemägin yhdistävä maantie.
Järven luokittelu ja ekologia
Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi (, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat.
Strafgesetzbuch
pienoiskuva|Strafgesetzbuch vuodelta 1914. Strafgesetzbuch, lyh. StGB on Saksan rikoslaki ja Saksan rikosoikeuden oikeusperusta. Se juontaa juurensa Saksan keisarikunnan rikoslakiin, joka hyväksyttiin Saksan valtiopäivilä 15. toukokuuta 1871 ja joka oli suurelta osin identtinen vuonna 1870 annetun Pohjois-Saksan liiton rikoslain kanssa. Strafgesetzbuch tuli voimaan 1. tammikuuta 1872. Tämän jälkeen sitä muutettiin useaan otteeseen seuraavien vuosikymmenien aikana vastauksena paitsi muuttuviin moraalikäsityksiin ja toisen maailmansodan jälkeen Saksan liittotasavallan peruslain mukaisiin perustuslaillisiin määräyksiin.
109 Piscium
109 Piscium (109 Psc) on keltainen alijättiläistähti 106 valovuoden päässä Maasta. Tähden kiertoradalta on löydetty eksoplaneetta. Tähti on Aurinkoa vanhempi, mikä näkyy siinä, että sen kromosfäärin aktiivisuus ja pyörimisnopeus ovat heikkoja.
Mikki Hiiri
Kuvaus
Mikin ulkonäkö ja vaatetus on muuttunut aikojen myötä. Ub Iwerksin ensimmäisissä animaatioissa Mikin raajat olivat kumiletkumaisia. Animaattori Freddie Moore teki Mikistä pyöreämmän, raskasaskeleisemman ja söpömmän.
Kirjoissa ja sarjakuvissa
Mikki Hiiri -strippi alkoi ilmestyä myös Ranskassa lokakuussa 1930, ja vuoden 1931 alussa Mikki ilmestyi jo yli 20 maassa ja yli 40 sanomalehdessä. Vuonna 1932 aloittanut italialainen Topolino oli ensimmäinen ei-amerikkalainen Mikki-sarjakuvalehti.
Primääritunteet
Primääritunteet (primaaritunteet) ovat joukko tunteita, jotka syntyvät ulkoisen pakotteen johdosta. Sen sijaan sekundääritunteet ovat tunteita, joissa reagoidaan omiin tunteisiin (esimerkiksi suuttumus pelon johdosta) tai jotka johtuvat epämääräisestä syystä (paha olo).
Mikki Hiiri
Georg Malmsténin lauluissa
Georg Malmstén levytti Suomessa 1930-luvulla muutamia "Mikki-Hiirestä" kertovia suosittuja lastenlauluja ja oli vähällä joutua oikeuteen Disney-yhtiön kanssa. Disney kuitenkin veti haasteuhkauksensa pois ja tyytyi Malmsténin selitykseen, että hänen Mikki-Hiirellään ei ollut Disney-hahmon kanssa muuta yhteistä kuin nimi, sekin eri lailla kirjoitettu. Tosin Malmsténin selitys ontui, sillä hän oli levyttänyt samat laulut myös ruotsiksi ja niissä Mikki oli Musse Pigg, sama kuin Disneyn Mikki ruotsiksi.
Tyystänjärvi
Tyystänjärvi on Etelä-Pohjanmaalla Ähtärissä Mäkikylän lähellä sijaitseva järvi.
M/S Ropax 2
1980–1990
29. joulukuuta 1981 Merivienti Oy osti laivan ja rekisteröi sen Suomen lipun alle. Kotisatamaksi tuli Helsinki. Syyskuun alussa vuonna 1985 South Atlantic Cargo Shipping Co Ltd. osti laivan ja rekisteröi sen Bahaman lipun alle. Kotisatama muuttui maan pääkaupungiksi, Nassauksi. 20. syyskuuta 1989 Windspoint Shipping Co Ltd. osti Finnrosen ja laittoi sen Gibraltarin lipun alle. 23. joulukuuta Finnrose saapui Polish Marin Yard -nimiselle telakalle Gdyniaan, Puolaan. Telakalla alukseen lisättiin muun muassa tilaa matkustajille. thumb|left|220px|Lübeck Link Skandinavienkaissa, Saksassa.
Perintä
Perintälain soveltamisesta ja hyvän perintätavan sisällöstä kuluttajaperinnässä päättää viime kädessä markkinaoikeus. Hyvä perintätapa tarkoittaa sitä, että sopimusten maksuviivästysehdot ovat kohtuulliset. Perintälaki säätelee perintäkulujen maksimimääriä.
Pierre Bouguer
Pierre Bouguer (16. helmikuuta 1698 – 15. elokuuta 1758) oli ranskalainen matemaatikko ja geodeetti.
Murtomäen rautatieasema
Murtomäen rautatieasema sijaitsee Murtomäen kylässä, noin 20 kilometriä Kajaanin keskustasta etelään rataosalla. Murtomäki on risteysasema: liikennepaikalla pääradasta haarautuu Otanmäen rata ja Talvivaaran kaivosrata.
Asemamiljöö
Asema-alueen rakennukset kuvastavat kansallisromanttisia ihanteita, mikä ilmenee rakennuksissa taidokkaina puuleikkauksina. Alkuperäisistä rakennuksista Murtomäellä ovat säilyneet asemarakennuksen lisäksi ainakin asemapäällikön asunto, makasiini ja maakellari.
Aurajoki
Lounais-Suomen vesistöalueista Aurajoki on kuudenneksi suurin. Vesistöalueen pinta-ala on 874 km² ja sen järvisyys on vain 0,3 % eli noin 2 km². Aurajoen vesistöalue rajoittuu Paimionjoen, Hirvijoen, Eurajoen ja Raisionjoen vesistöalueisiin. Aurajokea käytettiin ennen Turun raakavedenottoon ja se on padottu useasta kohtaa. Eniten uoman muutoksia on tehty joen alaosassa.
Kulttuuriympäristö
Aurajokilaakson vanha kulttuurimaisema edustaa pitkään jatkunutta ihmistoiminnan muovaamaa jokivarsimaisemaa, joka on eräs Suomen kansallismaisemista sekä valtakunnallisesti arvokas maisema-alue. Asutus on levinnyt joen varrelle nauhamaisesti sitä seuraillen, kuten tiestökin. Turun ja Oripään välinen Varkaantie eli Aurajoen maisematie on valtakunnallisesti merkittävä rakennettu kulttuuriympäristö.
Aurajoen vapaa-ajankäyttö
Aurajoen rantamilla voi nauttia virvokkeita nurmikolla, kahviloissa tai ravintolalaivoissa. Joen rannalla on noin 20 ravintolalaivaa, joiden kannet toimivat kesäterasseina.
David Koch
Hyväntekeväisyys
Yksi David Kochin tavoitteista oli löytää syöpään parannuskeino. Hän lahjoitti tähän tarkoitukseen 215 miljoonaa dollaria, joista sata miljoonaa käytettiin tutkimuskeskusken perustamiseen MIT:hen. Koch itse sairasti eturauhassyövän.
David Reimer
David Reimer (syntyjään Bruce Reimer ja sittemmin Brenda Reimer, 22. elokuuta 1965 Winnipeg, Kanada – 5. toukokuuta 2004 Ottawa, Kanada) oli kanadalainen mies, joka syntyi terveenä ja tavallisena poikana. Seitsemän kuukauden ikäisenä tehdyssä ympärileikkauksessa hänen peniksensä kuitenkin tuhoutui tapaturmaisesti, joten häneltä poistettiin kivekset ja häntä päädyttiin kasvattamaan tyttönä. Tapausta seurannut ja kasvatuksellisen sukupuolen vaihtoa suosittanut psykologi John Money kertoi sukupuolenvaihdoksen onnistuneen ja todistavan, että ihminen muodostaa sukupuoli-identiteettinsä ympäristön perusteella, eikä biologisten tekijöiden kautta.
Yhteiskunnallinen perintö
Ensimmäiset kolmekymmentä vuotta tohtori Moneyn alkukertomuksen jälkeen sukupuolenvaihdoksen uskottiin onnistuneen. Moneyn näkemys sukupuoliroolin muokattavuudesta tuli vallitsevaksi näkemykseksi lääkäreiden keskuudessa. Tämän seurauksena pienten lasten sukupuolenkorjausleikkausten määrä kasvoi voimakkaasti ensin Yhdysvalloissa, mutta sitten myös muualla, kuten Suomessa. Sitä vastoin taas Reimerin kertomus ja sitä seurannut kirja ovat vaikuttanut useisiin lääketieteen käytäntöihin ja jopa vallitsevaan käsitykseen sukupuolen biologiasta vähentäen sukupuolenvaihdoksia ja leikkauksia erityisesti yksiselitteisille XY-kromosomin poikavauvoille mikropeniksen, erilaisten muiden harvinaisten synnynnäisten epämuodostumien tai peniksen varhaislapsuudessa menettämisen vuoksi.
He-Man (vuoden 2002 animaatiosarja)
He-Man on Mike Young Productionsin tuottama Daytime Emmyllä palkittu animaatiosarja, joka on uudistettu versio 1980-luvun samannimisestä animaatiosarjasta. Tähän uuteen sarjaan oli myös otettu mukaan vanhan sarjan tekijöitä, kuten Michael Halperin, Larry DiTillio ja Michael Reaves.
2. tuotantokausi
Ensimmäisen kauden päättyessä, He-Man saa päävastukseen nyt Käärmemiehet. Heidän olemassa oloaan viitattiin ensimmäisellä kaudella heidän olleen Käärmevuoren tyhjiön sisällä. Käärmemiehet pääsivät vapaaksi tyhjiön ulkopuolella olleiden liittolaisten ja Evil-Lynin ansiosta. Velhotar ilmoittaa Adamille käärmemiesten nousevan taisteluun ja saa huomata voima miekkansa antaneen hänelle nyt uudenlaisen muutoksen haarniskoineen, joka on suunniteltu taistelussa käärmemiehiä ja erityisesti kuningas Hissiä vastaan. Skeletor esiintyi edelleen, mutta harvemmin He-Manin ja Eternian päänvaivaksi. Kauden aikana Evil-Lynin, Skeletorin, Harmaakallon linnan ja Käärmevuoren salaperäiseksi jääneet alkuperät paljastuivat.
Idänkaulustrappi
Koko ja ulkonäkö
Idänkaulustrappi on lähes mykkä, vain poikaset pitävät piipittävää kutsuääntä. Soidintanssissa se pörhistää kaulan ja päälaen valkoiset höyhenet ikään kuin kaulukseksi ja tepastelee ympäriinsä. Se lentää pöllömäisesti hieman nykivin, hitain siiveniskuin.
Jälkiä jättämättä
Tarina
Sarja kertoo nuoren Rosie Larsenin murhan tutkimuksista sekä Rosien kuoleman vaikutuksista hänen lähipiiriinsä. Sarjan tapahtumat sijoittuvat Seattleen. Tarinaa kerrotaan yhtä aikaa kolmesta vastakkaisesta näkökulmasta, jotka kaikki ovat kytköksissä murhaan. Kolme osapuolta koostuvat juttua tutkivista etsivistä, surevasta perheestä ja murhaepäillyistä.
Lennart Hohenthal
Karl Lennart Hohenthal (25. marraskuuta 1877 Kuortane – 13. elokuuta 1951 Lontoo) oli suomalainen ylioppilas ja kiropraktikko sekä yksi Suomen kuuluisimmista poliittisen murhan tekijöistä. Hän ampui vuonna 1905 prokuraattori Eliel Soisalon-Soinisen.
Aktivismi
Hohenthal sai kontaktiensa kautta tietoonsa, että hänen Vaasan-aikainen tuttavansa Eugen Schauman aikoi surmata Bobrikovin. Hän tapasikin Schaumanin 31. toukokuuta 1904 Kaivohuoneella. Schauman kertoi, että hänellä oli kenraalikuvernöörin eliminointisuunnitelma valmiina, ja toivoi, ettei Hohenthal liittolaisineen estäisi sen toteuttamista. Lopulta sovittiin, että Schauman, joka halusi toimia yksin, saisi aikaa 16. kesäkuuta asti. Jos hän ei onnistuisi siihen mennessä, muut aktivistit toteuttaisivat oman suunnitelmansa ennen Bobrikovin lähtöä kesälomalleen Venäjälle.
Prokuraattorin murha
Hohenthal kävi tammikuussa 1905 Pietarissa hankkimassa itselleen kaartinupseerin univormun. Hän aikoi pyrkiä Soisalon-Soinisen puheille upseeriksi naamioituneena, ja univormun oli näytettävä aidolta, ettei se olisi herättänyt turhaa huomiota epävakaassa suuriruhtinaskunnassa. Paluumatka laittoman univormun kanssa onnistui hyvin; laukkuja ei tarkastettu tullissa, vaikka elettiinkin Pietarin Verisunnuntain jälkeistä aikaa. Santarmien leimaama lupapaperi avasi tulliportin keisarikunnan ja Suomen suuriruhtinaskunnan välisellä rajalla.
Myöhemmät elämänvaiheet
Lennart Hohenthal armahdettiin vuonna 1918 korkeimman oikeuden päätöksellä. Oikeus ilmeisesti katsoi, että hänen tekonsa oli osa Suomen itsenäisyyskamppailua. Näin hänet tunnustettiin vapaustaistelijaksi, jona hän itseään piti.
Burkina Faso
Maantiede
Burkina Faso on tasainen sisämaavaltio, jonka suurin osa on 200–400 metrin korkeudella merenpinnasta. Lännessä on hiukan vuoristoisempaa, maan korkein kohta on Tenakourou (749 metriä). Suurin osa maasta kuuluu Voltajoen ja sen kolmen haaran valuma-alueeseen: Mouhoun (Musta Volta) 1 160 km, Nakambe (Valkoinen Volta), Nazinon (Punainen Volta). Burkina Fason jokien virtauksissa on runsaasti kausittaista vaihtelua, ja kuivana kautena monet joista saattaa kuivua.
Talous
Burkina Faso kuuluu Länsi-Afrikan talous- ja rahaliittoon, ja liiton jäsenmailla tuotetuilta tuotteilta ei peritä tuontiveroa. Burkina Fason viennistä peräti 76,3 prosenttia suuntautui vuonna 2020 Sveitsiin. Seuraavaksi suurimmat vientimaat olivat Intia, Norsunluurannikko, Singapore ja Ghana. Suurimmat tuontimaat olivat Kiina, Norsunluurannikko, Ranska, Yhdysvallat ja Venäjä.
Väestö
Vuoden 2018 arvion mukaan väestöstä muslimeja oli 63,2 %, katolisia 24,6 %, protestantteja 6,9 %, animisteja 4,2 % ja muita 1,1 %. Kristinusko on keskittynyt paljolti kaupunkeihin.
Burkina Faso on pystynyt 2000-luvulla kehittämään myös koulujärjestelmäänsä, mutta kouluun osallistumisaste on edelleen matala. Vuonna 2018 tilastojen mukaan peruskouluun osallistui 96 prosenttia lapsista, kun toisen asteen osallistumisaste oli 41 prosenttia. Vuonna 2014 peruskoulun osallistumisaste oli 86,9 prosenttia ja toisen asteen 28,4 prosenttia. Varsinkin maan pohjoisosissa aseistuneet ryhmät ovat estäneet monilta koulunkäynnin, ja vuonna 2019 peräti 2 500 koulua oli siksi suljettuna.
Musiikki ja kirjallisuus
Niin suuri osa väestöstä on pitkään ollut lukutaidottomia, että suullinen perinne on ollut keskeisessä osassa tarinoiden siirtämisessä sukupolvelta toiselle. Monilla etnisillä ryhmillä on ollut erityisiä tarinankertojia, toisissa ryhmissä perustarinat opetetaan nuorille aikuistumisen yhteydessä. Varsinaista kirjallista perinnettä edustavat Augustin Sondé Coulibally, Jean Baptiste Somé ja Monique Ilboudo.
Neva (suotyyppi)
Nevatyypit
Lyhytkorsinevalla kasvaa vain vähän saroja, mutta sen sijaan tupasvillaa, tupasluikkaa ja leväkköä. Rahkasammal peittää usein suon pinnan yhtenäisenä kerroksena. Lyhytkortinen neva on tyypillinen aapasoilla.
Ruohoneva on ruohoinen neva.
Mustapäiden talo
Mustapäiden talo tarkoittaa Baltian hansakaupungeissa toimineen Mustapäiden veljeskunnan käyttämää kiltarakennusta. Mustapäät olivat naimattomia ulkomaalaisia kauppiaita. Heidän nimityksensä juontuu veljeskunnan suojelupyhimyksestä, tummaihoisesta pyhästä Mauritiuksesta.
Ruusukakadu
Ruusukakadu (Eolophus roseicapilla, myös Cacatua roseicapilla) on Australian yleisin papukaijalintulaji. Ruusukakadu on ikään kuin australialainen versio pulusta. Räjähdysmäisesti levinneet jättiläismäiset parvet autioittavat viljelyksiä, sekoittavat liikennettä, taittavat painollaan antenneja ja kuorivat puhelin- ja sähkölinjojen eristepinnoitetta oikosulkuja aiheuttaen.
Mäntsälän kapina
Ohkolan metakka
Kapinajulistus loppui sanoihin:
28.–29. helmikuuta
Kapinalliset eivät kuitenkaan suunnitelleet hyökkäysaikeita, vaan päättivät odottaa. Hämeenlinnan kaupunginhotellissa kokoontunut Lapuan liikkeen valtuuskunta totesi julkilausumassaan liikkeen olevan sellaisessa tilanteessa, ettei yhteiskuntarauhaa voitaisi säilyttää, jollei hallitus eroa välittömästi ja poliittinen suunta maassa muutu. Julkilausuma vetosi edelleen liikkeen aiempiin vaatimuksiin valtiollisen elämän tervehdyttämisestä. Liikkeen mukaan näitä vaatimuksia ei ollut toteutettu, joten se vaati, että uuden hallituksen tuli olla puoluepolitiikasta vapaa sekä nojautua isänmaallisten kansalaisten tukeen ja kannatukseen.
2. maaliskuuta
Aamulla 2. maaliskuuta 1932 200–300 kapinallista suojeluskuntalaista valtasi Etelä-Pohjanmaan suojeluskuntapiirin esikunnan Seinäjoella ja syrjäytti sen johdon käyttäen hyväksi Laurilan poissaoloa. Uuden kapinaesikunnan johtoon piiripäälliköksi nimitettiin eläinlääkäri, jääkärikapteeni Ville "Vihtorinveli" Kosola. Kansliapäälliköiksi tulivat pankinjohtaja Aukusti Luoma ja piiriesikunnan entinen valistusohjaaja Kustaa Latvala. Vaikka Matti Laurila yritti palauttaa järjestystä Helsingistä lähettämällä "Piiriä ei hälytetä" -sähkeitä, kapinallisten puolelle siirtynyt Etelä-Pohjanmaan suojeluskuntapiiri aloitti hälytyskäskyjen lähettämisen. Illalla pohjalaiset suojeluskuntajoukot miehittivät Seinäjoen aseman ja keräsivät junia joukkojen Mäntsälään siirtoa varten.
Kapinan loppu
5.–6. maaliskuuta 1932 välisenä yönä everstiluutnantti Elja Rihtniemi ilmoitti päässeensä sopimukseen kapinallisten kanssa. Lapuan Liikkeen johto ja kapinaan pääsyyllisiksi katsotut lupasivat ilmoittautua viranomaisille maanantaina 7. maaliskuuta kello 10.00. Samoihin aikoihin Iisakki Nikkolan johtamat eteläpohjalaiset palasivat "kotia yhtä komeasti kuin lähdettiinkin". Kotiin lähteviä kapinallisia ei luetteloitu ja he saivat pitää aseensa, joiden sarjanumeroita olisi voitu käyttää kapinallisten tunnistamiseen. Svinhufvud piti lupauksensa, mutta sanoi Lapuan Liikkeen johdon suhteen: "Joitakin täytyy tukistaa".
Rangaistukset
16. heinäkuuta 1932 Turun hovioikeudelle jätettiin syyte, jossa vaadittiin rangaistusta kapinasta 102 henkilölle. Turun hovioikeuden käsittely kesti taukoineen kaikkineen heinäkuun 26. päivästä tuomionjulistamiseen 21. marraskuuta 1932. Näistä syytetyistä 52 tuomittiin vankeusrangaistukseen, 32 ehdolliseen vankeusrangaistukseen ja 20 armahdettiin sekä 24 vapautettiin kokonaan.
Under the Sign of the Black Mark
Taustaa
Thomas ”Quorthon” Forsbergin vuonna 1983 ystäviensä kanssa perustama Bathory ja sen kaksi ensimmäistä albumia olivat saaneet suurta suosiota metallimusiikin maailmassa  ja ne myivät underground-julkaisujen mittapuulla hyvin. Yhtyeen kokoonpano oli kuitenkin epävakaa, ja Forsbergillä oli vaikeuksia ylläpitää yhtyettä, vaikka kolmannen albumin tuotanto ehti jo alkaa.
Äänitykset
Forsberg käytti albumilla Ibanezin Destroyer I -kitaraa. Hän myös soitti suurimman osan albumin basso-osuuksista, koska ei löytänyt yhtyeelle vakituista basistia. Myöhemmin hän erottikin hetken soittaneen sessiobasistin. Uudeksi rumpaliksi Forsberg kaavaili tanskalaisen Artillery-yhtyeen Carsten Nielseniä, ja hän oli myös yhteydessä Sodomin rumpali Chris Witchhunteriin. Molemmat suunnitelmat kuitenkin kariutuivat. Albumin rummut on merkitty Paul Lundbergin nimiin, mutta albumin tuottanut Börje Forsberg kertoi myöhemmin poikansa Thomaksen soittaneen rumpuosuudet itse.
Julkaisu
Albumin nimeksi kaavailtiin aluksi Nocturnal Obeisance, mutta otsikko annettiin nimeämättömälle introkappaleelle, ja albumin nimeksi tuli Under the Sign of the Black Mark. Kansikuvaa inspiroi espanjalaisen taiteilija Francisco de Goyan maalaus El aquelarre (1798). Forsberg halusi aluksi rakentaa itse lavasteet ja ottaa maalausta mukailevan valokuvan, mutta rahan puutteessa hän joutui tyytymään valmiiseen lavasteeseen. Ruotsin kuninkaallisessa oopperatalossa esitetyn Carmen-oopperan toisen näytöksen kiviset lavasteet sopivat Forsbergille hyvin, ja kannen valokuva otettiin näytösten välissä lavalla. Kannessa poseeraa Leif Ehrnborg, ruotsalainen kehonrakentaja ja Forsbergin ystävä, mustaan nahkaan pukeutuneena ja häränluu kädessään.
Piilokiveksisyys
Havaitseminen
Piilokivesten havaitsemiseksi pojan kivespussia tunnustellaan lapsuuden ja nuoruuden aikana joitakin kertoja neuvolassa ja myöhemmin koulun terveystarkastuksissa.
Cibes Lift
Loppuvuodesta 2018 Cibesin suomalainen tytäryhtiö Cibes Hissit Oy (vuoteen 2013 Hissipörssi) osti turkulaisen jälkiasennettaviin hisseihin erikoistuneen Amslift Oy:n koko osakekannan sen perustajilta Juha Kivirannalta ja Paavo Lammelalta. Molemmat yritykset jatkavat omilla nimillään, ja Kiviranta nimitettiin molempien toimitusjohtajaksi. Cibes Hissit Oy:n toimitusjohtaja Pekka Pippuri siirtyi molempien yhtiöiden myyntijohtajaksi. Amslift on saanut alkunsa puoliksi ruotsalaisomisteisena Amslerina, jonka Kiviranta ja Lammela ostivat vuonna 1997 kokonaan itselleen.
Aleksis Kiven elämä
Elokuva jäi Aleksis Kiven isää näytelleen Veikko Sinisalon viimeiseksi elokuvarooliksi.
Punapyrstölepinkäinen
Punapyrstölepinkäinen (Lanius isabellinus) eli arolepinkäinen on Keski-Aasiassa pesivä, satunnaisesti Suomessakin tavattu lepinkäisten suvun varpuslintu. Yleisväritykseltään vaalean, päältä hiekanruskean arolepinkäisen pyrstö on kirkkaan punaruskea ja koiraalla on lepinkäisille tyypillinen musta naamari. Linnun pituus on 16–18 cm.
Dallas Semiconductor
Dallas Semiconductor kehitti 1-Wire-väylän ja kehitti siihen kytkettäviä sensoreita. Dallas kehitti DS80-mikrokontrollerisarjan, joka käytti Intel 8051:n käskykantaa.
Luettelo Yhdysvaltain presidenttien ulkomaanmatkoista (1900–1920-luvut)
Luettelo Woodrow Wilsonin ulkomaanmatkoista
Woodrow Wilson teki presidenttikaudellaan kymmenen ulkomaanmatkaa.
The B-52’s
Yhtyeen kitaristi Ricky Wilson kuoli aidsin komplikaatioihin Bouncing off the Satellites -albumin äänitysten aikana vuonna 1985. Yhtye jatkoi tästä huolimatta uraansa ja pääsi listoille vielä viidennellä albumillaan Cosmic Thing (1989). Vuonna 1992 julkaistiin kuudes studioalbumi Good Stuff, ja sen jälkeen ovat ilmestyneet kokoelmat Time Capsule: Songs for a Future Generation (1998) sekä Nude on the Moon: The B-52’s Anthology (2002).
Todd Lowe
Ura
Lowe tunnetaan parhaiten Zach Van Gerbigin roolista televisiosarjassa Gilmoren tytöt. Hän on vieraillut sarjoissa NCIS Rikostutkijat ja CSI: Miami. Lowe esittää Irak-vetenaari Terry Bellefleuria sarjassa True Blood. Hänellä on ollut rooleja mm. elokuvissa Natural Selection ja Siellä missä sydän on. Hän on esiintynyt myös teatterissa.
EuroBillTracker
thumb|250px|Euroseteleiden osumasuhde (vihreä alue hyvä, punainen alue huono).
V. A. Heiskanen
Geodeettinen ”Columbuksen ohjelma”
Heiskanen hankki gravimetrista materiaalia eri puolilta maailmaa, esimerkiksi yliopistoista ja öljy-yhtiöiltä. Vuonna 1952 materiaalia oli 31 maasta, 1959 jo 59 maasta. Muutamaa vuotta myöhemmin työ oli valmistumassa. IBM 650 -tietokoneen avulla Heiskasen työryhmä laski geoidin kuhmut ja kuopat yli 7 000 pohjoisen pallonpuoliskon pisteelle (eteläiseltä pallonpuoliskolta oli liian vähän aineistoa). Tulosten mukaan geoidipinta oli esimerkiksi Atlantin länsiosassa yli 40 metriä liian matalalla, itäosassa sekä Keski- ja Lounais-Euroopassa noin 40 metriä liian korkealla, Intiassa noin 25 metriä liian matalalla, Itä-Intian saaristossa noin 20 metriä liian korkealla. Suomen etelärannikolla pinta oli noin 10 metriä vertausellipsoidin alapuolella. Berliiniin mennessä oltiin jo 30 metriä ja Espanjassa, Pohjois-Afrikassa ja läntisellä Välimerellä noin 40 metriä ellipsoidipinnan yläpuolella. Heiskasen käsityksen mukaan kuhmut johtuivat raskaan aineen kertymisestä maankuoressa.
Massamuisti
Massamuistien tarkoitus on taltioida tietokoneen dataa sen hetkistä tai tulevaa käyttöä varten. Toisin kuin useimmat käytön aikaiset sähköiset muistit, massamuistit säilyttävät datan myös laitteen ollessa pois päältä. Tällä saavutetaan tietoteknisten laitteiden erinomainen uudelleenkäytettävyys. Dataa ei tarvitse joka kerta syöttää uudestaan tietokoneelle, kuten varhaisten keskustietokoneiden kanssa piti tehdä. Massamuistille voidaan taltioida niin käyttäjän tuottama data kuin myös tietokoneen tarvitsemat ohjelmat.
Historia
Ennen tallennetun ohjelman tietokonetta muutokset tietokoneohjelmaan tehtiin kytkimillä, hyppylangoilla tai muilla fyysisillä muutoksilla tietokoneeseen (muun muassa Colossus). Kun ohjelma voitiin tallettaa tietokoneen muistiin sen pitempiaikainen tallennus ja lataaminen johti massamuistin kehitykseen.
Luang Prabangin kuningaskunta
Luang Prabangin kuningaskunta oli kuningaskunta nykyisen Laosin alueella vuosien 1707 ja 1946 välillä. Kuningaskunta muodostui pääkaupunkinaan Luang Prabang entisen Lan Xangin kuningaskunnan hajotessa kolmeen osaan. Myöhemmin 1800-luvulla siitä tuli Siamin vasallivaltio ja vuonna 1893 puolestaan Ranskan protektoraatti. Ranskan ote heikkeni toisen maailmansodan aikana. Vuoden 1946 ja 1946 aikana annettiin useita itsenäisyysjulistuksia, mutta lopulta ranskalaiset palauttivat Japanille menettämänsä aseman Indokiinassa. Laosin kuningaskunta itsenäistyi osana Ranskan liittoa vuonna 1947.
Hirvilampi (Ähtäri, Mäkikylä)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Tyystänjoen valuma-alueeseen (35.475) se kuuluu. Lammen vedenpinnan korkeus on 194 metriä mpy.
Citec
Martin Strandin jäädessä eläkkeelle 4.12.2017 Johan Westermarck nimitettiin yrityksen toimitusjohtajaksi https://www.citec.com/johan-westermarck-appointed-new-ceo-citec-group/
Kauko K. Luoma
Kauko Kalervo Luoma (3. marraskuuta 1918 Ylistaro – 14. syyskuuta 2000 Espoo) oli suomalainen metsänhoitaja ja virkamies, joka sai metsäneuvoksen arvonimen.